stanford-oval/wikipedia huggingface dataset:
תהליך העצמאות של צ'ילה
המולדת הישנה

כיבושה של ספרד בידי נפוליאון בונפרטה ותפיסת הכתר בידי אחיו, ז'וזף בונפרטה בשנת 1808 אירעו זמן קצר לאחר מותו של מושל צ'ילה. פרנסיסקו אנטוניו גרסיה קרסקו (García Carrasco), המושל שהתמנה תחתיו, לא הצליח לשמר את נאמנות האליטה המקומית והחשש מפני המושל החדש, לא מעט כיוון שהמוניטין שלו כמנהלן אכזר ובלתי מתפשר הפחידו את האליטה המקומית. באווירה זו התקשה גרסיה קרסקו למשול ולאחר מספר פרשיות שעוררו עליו את זעמה של האליטה המקומית הוא נאלץ להתפטר. תחתיו מונה הקריאולי מטאו דה טורו סמברנו (de Toro Zambrano), איש הצבא הוותיק ביותר בקפיטניה של צ'ילה, כמושל זמני. תחת לחץ כבד מצד המצדדים בהקמת חונטה מקומית על מנת שתמשול בצ'ילה בהיעדרו של המלך, פרננדו השביעי, כינס טורו סמברנו ב-18 בספטמבר 1810 קבילדו אביירטו (Cabildo abierto) שבסופה נבחרה חונטת השלטון הלאומית הראשונה (Primera Junta Nacional de Gobierno). הקמת החונטה פתחה את התקופה שנודעה בהיסטוריה הצ'יליאנית בשם "המולדת הישנה" (Patria Vieja), במהלכה שלטו בני הקפיטניה בעצמם, תוך מאבקים פנימיים רבים, משך כארבע שנים. החונטה מיהרה לכנס את הקונגרס הלאומי הראשון ובו זכו המתונים, ששאפו לאוטונומיה מרבית מבלי להינתק מספרד, לרוב. קבוצת המיעוט, בהנהגתו של חואן מרטינס דה רוסאס תמכה בהתנתקות מלאה והכרזת עצמאות. חילוקי דעות אלו, שהיו מעוגנים גם בחלוקה גאוגרפית של אזור סנטיאגו המתון כנגד הפריפריה הקיצונית יותר, הובילו לעימותים פנימיים ולמלחמת אזרחים.
בתחילה אישרו המשנה למלך בפרו והקורטס הספרדי את שלטונם העצמי של הצ'יליאנים. בצ'ילה החל תהליך של הקצנה פוליטית, אשר הואץ עם תפיסתו של חוסה מיגל קררה (Carrera) את השלטון בצ'ילה. קררה הביא לחקיקתם של הטקסטים החוקתיים הראשונים של צ'ילה, יסד את המכון הלאומי (Instituto Nacional), מוסד לחינוך גבוה, את הספרייה הלאומית וכן את אורורה דה צ'ילה (Aurora de Chile), העיתון הראשון בצ'ילה.
הכיבוש מחדש

לאור תהליך ההקצנה בצ'ילה מחד, ועם תבוסת נפוליון ושובו של המלך לכס השלטון בספרד מאידך, הפכה המולדת הישנה למרידה במלכות. כוחות צבא נשלחו ממלכות המשנה של פרו ונחתו מדרום לעמק המרכזי, בשטחם של בני המפוצ'ה, והחלו עושים דרכם צפונה. כשהם מלווים בצ'יליאנים רבים ששמרו על נאמנותם לכתר הביסו הכוחות הספרדיים את אלו הרפובליקניים סופית בקרב רנקגואה (Rancagua) ביום 2 באוקטובר 1814, והשיבו את צ'ילה למרותו של הכתר הספרדי. משך כשלוש שנים הייתה צ'ילה תחת שלטון ספרדי, תקופה המכונה בהיסטוריוגרפיה הלאומית "הכיבוש מחדש", או הרקונקיסטה (Reconquista). במהלך שנות הכיבוש מחדש הושבו על כנם המוסדות הקולוניאליים השונים, וצ'ילה הייתה נתונה למרותם של מושלים מטעם המשנה למלך של מלכות המשנה של פרו, מריאנו אוסוריו (Osorio) וקסימירו מרקו דל פונט (Marcó del Pont).
המולדת החדשה

במהלך שנת 1817 התארגנו הכוחות התומכים בעצמאות מספרד ברחבי היבשת. גולים צ'יליאנים התארגנו בקוז'ו (Cuyo) שבפרובינציות המאוחדות של ריו דה לה פלטה (לימים ארגנטינה) והצטרפו לצבא האנדים של חוסה דה סן מרטין תחת פיקודו של ברנרדו או'היגינס, גדול גיבורי העצמאות הצ'יליאנים. אחרים נשארו וניהלו מלחמת גרילה כנגד הספרדים. הנודע שבהם היה מנואל רודריגס (Rodríguez). לאחר שחצה צבא האנדים את הרי האנדים בינואר 1817 הנחילו הפולשים למלוכנים תבוסה צורבת, גם אם לא האחרונה שבהן, בקרב צ'קבוקו (Chacabuco) ב-12 בפברואר 1817. בכך החלה תקופת "המולדת החדשה" (Patria Nueva) בהיסטוריה הצ'יליאנית ואו'היגינס היה ל"דירקטור של צ'ילה". לאחר מספר קרבות נוספים כנגד נאמני המלך וספרד, הכריז או'היגינס על עצמאותה של צ'ילה באופן רשמי ב-12 בפברואר 1818. כשלושה חודשים מאוחר יותר, ב-5 במאי 1818, זכה הצבא הצ'יליאני לניצחונו הסופי בקרב מאיפו (Maipú). על אף הכרזת העצמאות והניצחון במאיפו נשארה מובלעת קטנה של נאמני המלך בצ'ילואה, אשר נכבשה רק בשנת 1826.
או'היגינס החל בעבודות לשיפור תשתיות, ארגן ומימן (באמצעות הלוואה בריטית) את המשלחת לשחרור פרו, בסיועו של האדמירל תומאס קוקרן (Cochrane) שחרר את העיר ולדיביה שנותרה בידיים ספרדיות, ביטל את תוארי האצולה ואת המיורזגוס וחוקק את חוקות 1818 ו- 1822. יחד עם זאת, שלטונו הסמכותני, אחיזתו האיתנה בשלטון וגזר דין המוות שגזר על האחים קררה ועל מנואל רודריגס הקנו לו מתנגדים רבים מקרב האליטה. ב-28 בינואר 1823 התפטר או'היגינס ויצא לגלות מרצון בלימה, פרו, על מנת למנוע מלחמת אחים שאימה לפרוץ אם יישאר בתפקיד.
ארגון הרפובליקה: שנים ראשונות (1823 – 1830)

לאחר התפטרותו של או'היגינס התאפיינה צ'ילה בחוסר יציבות פוליטית אשר נמשכה עד לסוף שנות ה-20 של המאה ה-19. רמון פריירה סראנו (Freire Serrano), שהיה, לאחר תקופת ביניים קצרה, למנהל הכללי של צ'ילה אחרי או'היגינס, התגבר על המאחז הספרדי בצ'ילואה, האחרון ביבשת, בשנת 1826. החוקה המורליסטית של שנת 1823, שחוברה בידי חואן אגאנייה (Egaña) נועדה להשליט סדר בפוליטיקה הסוערת אולם מורכבותה הגדולה של החוקה הביאה לקשיים בקבלתה, ויחד עם משבר כלכלי מתמשך הביאה לנפילת משטרו של פריירה, אחרון המנהלים הכלליים של צ'ילה.
מתוך המאבקים הפוליטיים החריפים נבחר מנואל בלנקו אנקאלדה (Blanco Encalada) לנשיא צ'ילה הראשון. שלטונו הקצר עמד בסימן התנועה הפדרליסטית ובתקופתו נחקקו החוקים הפדרליים של 1826 (יש המתייחסים אליהם בטעות כחוקת 1826). התנגדות למשטר הפדרלי הביאה לתסיסה ולהתפטרותו של בלנקו אנקאלדה, ואחריו עלו וירדו מספר נשיאים שמשלו תקופות קצרות ביותר, חודשים אחדים ואף שבועות ספורים, מבלי להשאיר את חותמם.
בשנת 1828 הצליח פרנסיסקו אנטוניו פינטו (Pinto), סגן הנשיא שכיהן כנשיא בפועל, לאשר חוקה חדשה וליברלית, היא חוקת 1828. שנה לאחר מכן עלה בידו של פינטו להיבחר לנשיאות, אולם הואשם בהונאה בקלפיות. נוסף על כך, סגן הנשיא, פרנסיסקו רמון ויקוניה אי לראין (Vicuña y Larraín) מונה בידי הקונגרס הלאומי, אולם משרה זו אמורה הייתה להיות מאוישת בבחירות כלליות. אירועים אלו הביאו להתקוממות צבאית תחת הנהגתו של חוסה חואקין פרייטו (Prieto), ששלט עד מהרה בדרום צ'ילה, שהתגלגלה למהפכת 1829.
פינטו וויקוניה התפטרו על מנת למנוע מלחמת אזרחים, אולם זו נעשתה מאוחר מדי. כנגד המשטר הליברלי התארגנה קואליציה של פלוקונס (Pelucones, קרי בעלי הפאות), שהיו מפלגה שמרנית, אריסטוקרטית קסטיליאנית-בסקית שבסיסה בסנטיאגו, ואשר זכתה לאהדה רבה מצד הכנסייה, שתמכה במשטר ריכוזי וסמכותני, אסטנקרוס (Estanqueros, נגזר מהמושג אסטנקו - מונופול ממשלתי, שהחשוב בהם היה זה על הטבק), קבוצת סוחרים ובעלי הון, שלא היו מפלגה רשמית, אשר תמכו בדייגו פורטאלס פאלאסואלוס (Portales Palazuelos) וחתרו לכינונה של מדינה ריכוזית וליברלית מבחינה כלכלית, וכן אוהיגיניסטאס (O'higginistas, תומכי או'היגינס), שהיו אריסטוקרטים מקונספסיון, אנשי צבא ומכרים אישיים של או'היגינס שסברו ששובו מהגלות וחזרתו לפוליטיקה הצ'יליאנית היא הפתרון היחיד לכאוס הפוליטי. בקרב אוצ'גאביה (Ochagavía) הובסו הליברלים ונוסד ממשל מהפכני בראשותו של חוסה תומאס אובאייה (Ovalle). ניצחון הקואליציה המהפכנית ב-15 באפריל 1830, בקרב לירקאי (Lircay) חתם סופית את הגולל על המשטר הליברלי.
ראו גם

היסטוריה של צ'ילה
אגואדה מונסטריו דה לטפיאט
"חציית האנדים בידי סן מרטין ואו'היגינס". ציור שמן של מרטין בונאו (Martín Boneo) ‏ 1865. שמור במוזיאון ההיסטורי הלאומי של ארגנטינה, בואנוס איירס.
שני הצדדים של סגול 59

שני הצדדים של סגול 59 הוא האלבום השלישי של הראפר סגול 59. האלבום יצא לאור ב-2003 דרך NMC.
האלבום מחולק ל"שני צדדים", החלק הראשון הוא היפ הופ עדכני, והצד השני הוא היפ הופ עדין וג'אזי יותר, בסגנון המזכיר היפ הופ של שנות ה-80. שירים בולטים באלבום, שגם יצאו כסינגלים והושמעו רבות ברדיו הם "יום יפה", "שיר אהבה" ו "מה אני צריך לעשות?". האלבום כולל גם את השיר "ביג בן" לזכרו של התקליטן בן בלוטשטיין הידוע כ "בני דה בי" שהיה ה-DJ של סגול ונהרג בפיגוע באוניברסיטה העברית בירושלים ביולי 2002. באלבום מתארח נגן הג'אז אלברט בגר וכן  הראפרים A7 וכושי כלב קט. המפיק DJ Caress (ניתאי שנדר) הפיק את כל השירים באלבום.
רשימת רצועות

| מס' | שם | משך |
| --- | --- | --- |
| 1. | כניסה  | 1:08 |
| 2. | יום יפה  | 4:02 |
| 3. | מה אני צריך לעשות?  | 4:01 |
| 4. | (שיחת טלפון)  | 1:20 |
| 5. | סיפור ילדים  | 3:03 |
| 6. | היפ הופ מודל 87  | 2:55 |
| 7. | שיר אהבה  | 4:41 |
| 8. | (גבר)  | 0:47 |
| 9. | צד ראשון, צד שני  | 0:27 |
| 10. | נחשים  | 4:07 |
| 11. | (הדור הבא פרק 3)  | 0:47 |
| 12. | נשיקת אשת העכביש  | 4:50 |
| 13. | רק חול (עם כושי כלב קט)   | 5:39 |
| 14. | ציידי הצבעים  | 3:19 |
| 15. | ביג בן (עם A7)   | 6:29 |
| 16. | יציאה  | 0:52 |
תהליך המסעדה הסינית

בתורת ההסתברות, תהליך המסעדה הסינית הוא תהליך סטוכסטי זמן בדיד, המודגם באמצעות מודל של התיישבות לקוחות ליד שולחנות במסעדה, עם אינסוף שולחנות עגולים, הממוספרים  1,2,\ldots , שלכל אחד מהם קיבולת ישיבה אינסופית. לקוח  1 מתיישב על יד שולחן  1. הלקוח הבא בוחר או לשבת באותו שולחן כמו לקוח 1, או בשולחן הבא. כך התהליך ממשיך, כאשר נכנס הלקוח ה- n, הוא בוחר לשבת ליד באחד מה- m השולחנות התפוסים בהסתברות שפרופורציונלית למספר הלקוחות שכבר שם (כלומר, יש סיכוי גבוה יותר שיתיישב בשולחן עם לקוחות רבים מאשר מעטים), או בהסתברות  {\frac {1}{n}} בשולחן שמספרו  m+1 ועדיין פנוי. התהליך עצמו הוא סדרה של משתנים מקריים  X_{1},X_{2},\ldots  כאשר  X_{n} הוא מספר השולחן לידו התיישב הלקוח ה- n. התהליך הזה הוא אמצעי חשוב ליצירה של סדרה של חלוקות מקריות חליפיות (החלוקות של הלקוחות לפי שולחנות) שהיא גם חלוקה מקרית חילופית של המספרים הטבעיים. תכונה זו מפשטת מאוד מספר בעיות בגנטיקה של אוכלוסיות, ניתוח לשוני וזיהוי תמונות.
פונקציית הסתברות

נניח שהגיעו למסעדה  n לקוחות והתיישבו ב- k שולחנות לפי סדר מסוים (מימוש)  X_{1}=x_{1},X_{2}=x_{2},\ldots ,X_{n}=x_{n}, ולכל  1\leq i\leq k, נתון ש- a_{i} התיישבו ליד השולחן ה- i. ההסתברות שסדר כזה יתקבל, הוא 



Pr

(


X

1


=

x

1


,

X

2


=

x

2


,
…
,

X

n


=

x

n



)

=




∏

i
=
1


k


(

a

i


−
1
)
!


n
!





{\textstyle \Pr \left(X_{1}=x_{1},X_{2}=x_{2},\ldots ,X_{n}=x_{n}\right)={\frac {\prod _{i=1}^{k}(a_{i}-1)!}{n!}}}

.
דוגמה
למשל, אם ידוע לנו שהגיעו  10 לקוחות והתיישבו לפי הסדר הבא: 



1
,
2
,
1
,
3
,
1
,
2
,
3
,
2
,
3
,
3


{\textstyle 1,2,1,3,1,2,3,2,3,3}

. במקרה כזה  a_{1}=3,  a_{2}=3 ו- a_{3}=4. ההסתברות לקבלת המימוש הספציפי הזה היא: \Pr(X_{1}=1,X_{2}=2,X_{3}=1,X_{4}=3,X_{5}=1,X_{6}=2,X_{7}=3,X_{8}=2,X_{9}=3,X_{10}=3)={\frac {(3-1)!(3-1)!(4-1)!}{10!}}תכונה: רק החלוקה של  n קובעת את הסתברות המימוש.
בדוגמה לעיל, ההסתברות ש- 10 לקוחות יגיעו בסדר - 



1
,
2
,
2
,
3
,
1
,
1
,
3
,
2
,
3
,
1


{\textstyle 1,2,2,3,1,1,3,2,3,1}

 זהה לזו של הסדר בדוגמה - 



1
,
2
,
1
,
3
,
1
,
2
,
3
,
2
,
3
,
3


{\textstyle 1,2,1,3,1,2,3,2,3,3}

 ושווה גם היא ל-






(
4
−
1
)
!
(
3
−
1
)
!
(
3
−
1
)
!


10
!





{\textstyle {\frac {(4-1)!(3-1)!(3-1)!}{10!}}}

. הסיבה לכך היא שבשני המימושים יש את אותה החלוקה של  10 והיא:  10=4+3+3. מבחינת חישוב ההסתברות, אין חשיבות לכך שסדרי ההגעה שונים. למשל, בסדר ההגעה הראשון הגיעו ארבעה לשולחן  3 ובסדר ההגעה השני הגיעו ארבעה לשולחן  1.
בזכות תכונה זו ניתן להראות שתהליך המסעדה הסינית בונה חלוקה מקרית חילופית של המספרים הטבעיים. תכונה זו של תהליך המסעדה הסינית מפשטת את החישובים והיא אחת הסיבות שבגללן המודל אטרקטיבי למידול תהליכים, למשל, בגנטיקה של אוכלוסיות, בניתוח טקסטים ובעיבוד תמונות.
הכללה

תהליך המסעדה הסינית ניתן להכללה למודל עם שני פרמטרים,  \theta  ו -  \alpha . כאשר הלקוח ה- n מגיע הוא מוצא  m שולחנות תפוסים ומחליט לשבת ליד שולחן ריק בהסתברות
{\frac {\theta +m\alpha }{n+\theta }},
או ליד שולחן תפוס שמספרו  1\leq i\leq m עם  a_{i} לקוחות שכבר יושבים לידו, בהסתברות
{\frac {a_{i}-\alpha }{n+\theta }}.
כדי להבטיח התפלגות תקפה (הסתברויות חיוביות), יש צורך להניח ש -  0\leq \alpha <1 ו -  \theta >-\alpha , או ש -  \alpha <0 ואז  \theta =-L\alpha  עבור מספר טבעי  L (במקרה כזה מספר השולחנות התפוסים לא יכול לעלות על  L).
נניח שהגיעו למסעדה  n לקוחות והתיישבו ב- k שולחנות לפי סדר מסוים (מימוש)  X_{1}=x_{1},X_{2}=x_{2},\ldots ,X_{n}=x_{n}, ולכל  1\leq i\leq k, נתון ש- a_{i} התיישבו ליד השולחן ה- i. ההסתברות לפי המודל המוכלל שסדר כזה יתקבל, הוא
\Pr \left(X_{1}=x_{1},X_{2}=x_{2},\ldots ,X_{n}=x_{n}\right)={\frac {(\theta +\alpha )_{k-1,\alpha }}{(\theta +1)_{n-1,1}}}\prod _{i=1}^{k}(1-\alpha )_{a_{i}-1,1},
כאשר  (b)_{c,d} הוא הסימן-k של פושהמר, שלפי המוסכמה מקיים,  (b)_{0,d}=1, ועבור  c>0
(b)_{c,d}=\prod _{i=0}^{c-1}(b+id)={\begin{cases}b^{c}&:d=0&{\text{םא }}\\\\{\dfrac {d^{c}\,\Gamma (b/d+c)}{\Gamma (b/d)}}&:{\text{תרחא}}\end{cases}}.
היסטוריה

אנלוגיית המסעדה הסינית הופיעה לראשונה במאמר משנת 1985 של דייוויד אלדוס, שם היא יוחסה לג'ים פיטמן (שנתן קרדיט גם ללסטר דובין).
הערות שוליים

1 2  Pitman, Jim (1995). "Exchangeable and Partially Exchangeable Random Partitions". Probability Theory and Related Fields. 102 (2): 145–158. doi:10.1007/BF01213386. MR 1337249.
↑  Pitman, Jim (2006). Combinatorial Stochastic Processes. Vol. 1875. Berlin: Springer-Verlag. ISBN 9783540309901. אורכב מ-המקור ב-2012-09-25. נבדק ב-2011-05-11.
↑  Aldous, D. J. (1985). "Exchangeability and related topics". École d'Été de Probabilités de Saint-Flour XIII — 1983. Lecture Notes in Mathematics. Vol. 1117. pp. 1–198. doi:10.1007/BFb0099421. ISBN 978-3-540-15203-3. The restaurant process is described on page 92.
שיר הסנדלר

"שיר הסנדלר" (ידוע גם כ"שיר השיכור") הוא שיר מאת נתן אלתרמן מתוך המחזמר שלמה המלך ושלמי הסנדלר. שיר זה מוכר בכינוי "וי ללילי, וי ליומי", החוזר בשיר זה. השיר מבוצע על ידי שלמי, והוא עורך בו השוואה בינו לבין שלמה המלך.
השיר הוא מהמפורסמים של אלתרמן וזכה למספר ביצועים, המוכרים ביותר הם של אילי גורליצקי ושל אבי קושניר.
עטיפת התקליט "שלמה המלך ושלמי הסנדלר", גרסת 1964. אילי גורליצקי בתפקיד שלמה המלך
השיר מורכב משורות קצרות, בעלות מילים קצרות. כל שורה מונה בדיוק ארבע תבניות, וכך ניתן לדקלם אותן במשקל זוגי, ללא תוספת הפוגות, עם הטעמה מחזורית וסימטריה בינארית. מבנה זה מאפשר לדמיין את הסנדלר השיכור שמתנדנד ומהדס בכבדות, תוך כדי השיר.
קטעים מהשיר

בהיכליו יושב שלמה 

וי ללילי, וי ליומי 

כל איש יודע מה שלומו 

אך אין איש יודע מה שלומי

. . . 

לכן כבודי הוא במקומי 

וכבוד שלמה הוא במקומו 

לו מקומו הוא מקומי 

היה כשלום שלמה שלומי
הערות שוליים

↑  הטטרמטר הסנדלרי: אלתרמן בנוסח ארגוב מאת נפתלי וגנר באתר מינעד
| כתבי נתן אלתרמן |
| --- | --- | --- |
| ספרי שירה  (ושירים בולטים מתוכם) | כוכבים בחוץ (1938) (עוד חוזר הניגון • פגישה לאין קץ • האם השלישית) • שמחת עניים (1941) • שירי מכות מצרים (1944) • עיר היונה (1957) (ליל חניה) • חגיגת קיץ (1965) (שיר משמר) |  |
| משירי הטור השביעי | הלשון השוודית • מגש הכסף • מכל העמים • מכתבו של מנחם מנדל • מסביב למדורה • נאום תשובה לרב-חובלים איטלקי • ניו פומבדיתא • עוד יסופר • על זאת • צריף בנגב |  |
| מחזות | פונדק הרוחות • כנרת כנרת • משפט פיתגורס • אסתר המלכה • ימי אור האחרונים |  |
| הבמה הקלה | לי-לה-לו • שוק המציאות • צץ וצצה |  |
| פזמונים ושירים נוספים | אל תיתנו להם רובים • אליפלט • זה היה בחנוכה • זמר שלוש התשובות • חנה'לה התבלבלה • כלניות • ליל חניה • ערב עירוני • קונצרטינה וגיטרה • שיר הסנדלר • שיר ערש |  |
| תרגומים | שלמה המלך ושלמי הסנדלר (תרגום ופזמונים) • בלדות ישנות ושירי עם סקוטיים • שייקספיר: יוליוס קיסר • אותלו • נשי וינדזור העליזות • מולייר: תעלולי סקפן • הקמצן • דון ז'ואן • החולה המדומה • ז'אן רסין: פדרה • ז'אן אנוי: אנטיגונה |  |
ערך זה הוא קצרמרבנושא ספרות. אתם מוזמנים לתרום לוויקיפדיה ו.
שפייה

שְׁפִיָה (דֶקַנְטציה) היא תהליך שתכליתו הפרדת משקע מוצקים מנוזלים באמצעות שפיכת הנוזל.
מקור המילה בתהליך הכנת היין בעת העתיקה. כבר בעת הזו התקיים שלב של מעין סינון על ידי שפיכת הנוזל מעל פני המוצק.
בבישול מקובל תהליך השפיה, למשל בהכנת עדשים לפני ההרתחה, או בהכנת פסטה לאחר ההרתחה.
בכימיה מקובל להשתמש בשפייה לסינון גס בכמויות קטנות שכן קשה לערוך שפייה מבלי לשפוך חלק מהמוצקים, ובכל אופן שפייה דורשת השקעה רבה של זמן. מגבלה נוספת היא השארות של חלק מהנוזל בכלי לאחר השפייה. 
להגברת יעילות השפייה ניתן להשתמש גם בצנטריפוגה (סרכזת) המגבירה את השיקוע של המוצקים ומקלה על השפייה, ובזכוכית שעון לשם ניצול מים שהתאדו.
שְׁפִיָה (הכנת יין) הוא תהליך שבו היין נשאב (בעזרת אמצעים מכניים או כוח הכבידה) מעל פני המשקעים שבתחתית המכל (חבית עץ, מכל זכוכית\נירוסטה\בטון) מבלי להפריעם אל מכל ביניים.
המשקעים (המכילים חלקיקים בגודל 10-50 מיקרון) נשטפים ומורחקים מן המכל והיין מוחזר למכל הנקי.
על ידי פעולת השפייה היין באופן הדרגתי הופך צלול יותר.
לאחר כ8-12 חודשים מהבציר - כאשר מהיין לא "נופלים" עוד משקעים, יכול היינן להחליט האם לבקבקו או להמשיך ליישנו ולבקבקו במועד מאוחר יותר.
ניתן לראות מספר זמנים קריטיים לשפייה במשך תהליך היין:
לאחר התסיסה האלכוהולית - שפייה של משקעים גסים.
לאחר התסיסה המלולקטית.
במשך זמן היישון (מרץ ויוני) 
שפייה אחרונה לפני הביקבוק.
בהכנת יין לבן ורוזה - מתבצעת שפייה בסיום פעולת השיקוע.
תהליך השפייה מחדיר (ממיס) כמות גדולה של חמצן ליין (מקרו-חימצון) - תופעה שלרוב איננה רצויה, במיוחד בזמן היישון כאשר היין כבר איננו צעיר וחסון. 
ניתן לצמצם את כמות החמצן המומס ביין בזמן השפייה על ידי שימוש בגז אינרטי (פחמן דו-חמצני, חנקן, ארגון) המחליף את האוויר (חמצן) שבמכל בגז. כאשר היין מוזרם למכל (דרך ברז בתחתית) הוא דוחף את הגז האינרטי החוצה ולאורך כל התהליך נוצרת "שכבת ביניים" של גז המפרידה בין היין לאוויר.
שון פול

| --- | --- |

פול בוועידת האומות המאוחדות לשינוי אקלים (2015)
 לידה:  9 בינואר 1973 (בן 51) ג'מייקה קינגסטון, ג'מייקה 
 שם לידה:  Sean Paul Ryan Francis Henriques 
 שם במה:  Sean Paul 
 מוקד פעילות:  ג'מייקה 
 תקופת הפעילות:  מ-1994 
 מקום לימודים:  Wolmer's Schools, University of Technology 
 סוגה:  רגאיי, ראפ, היפ הופ דנסהול וR&B
 חברת תקליטים:  VP Records   Atlantic Records
 מספר צאצאים:  2 
 פרסים והוקרה:  פרס גראמי לאלבום הרגאיי הטוב ביותר 
 www.allseanpaul.com
 פרופיל ב-IMDb
 
שון פול ראיין פרנסיס הנריקז (באנגלית: Sean Paul Ryan Francis Henriques; נולד ב-8 בינואר 1973), הנודע בקיצור שמו שון פול כשם הבמה שלו, הוא זמר ומפיק מוזיקלי ג'מייקני.
פול מתמחה בעיקר בסגנון הדאנסהול, שמקורו בג'מייקה, ושאיתו הוא משלב בשיריו מקצבי R&B, ראפ, היפ-הופ ואף רגאיי.
ביוגרפיה

שון פול ראיין פרנסיס הנריקז נולד וגדל בעיר הבירה קינגסטון שבג'מייקה, למשפחה נוצרית-קתולית בעיקרה. שני הוריו הם ספורטאים ילידי-ג'מייקה. סבו של אביו הגיע ממשפחה יהודית-ספרדית מפורטוגל שהיגרה למקום במאה ה-17 ואשתו (סבתא רבתא של שון) הייתה ממוצא גרמני, אנגלי ואפרו-ג'מייקני. אמו, פרנס, היא ציירת, ושחיינית פרפר בעברה. רבים מבני משפחתו הם שחיינים ושחקני כדורמים.
אף על פי שהתחנך כקתולי, פול למד גם בבית הספר הפרטי היהודי "הלל אקדמי" שבג'מייקה.
קריירה

סינגל הבכורה של שון פול הוא ""(Baby Girl (Don't Cry" שיצא ב-1996. הסינגל זכה להצלחה בג'מייקה ובעקבותיו הוציא להיטים נוספים. בשנת 1999 החל שון פול למשוך גם תשומת הלב של הקהל האמריקאי.
ב-28 במרץ 2000, הוציא פול את אלבום הבכורה שלו Stage One, שנמכר ב-190,000 עותקים.
ב-26 בנובמבר 2002, יצא אלבומו השני "Dutty Rock", שזכה להצלחה רבה, מכר למעלה מ-6 מיליון עותקים ברחבי העולם, הגיע למקום ה-9 במצעד אלבומי הבילבורד האמריקאי ושהה בו במשך 85 שבועות. הסינגל "Get Busy" מתוך האלבום והסינגל המשותף שכתב ושר עם ביונסה, "Baby Boy", מאלבומה Dangerously in Love, כבשו את ראשות מצעד להיטי הבילבורד האמריקאי.
ב-27 בספטמבר 2005 יצא אלבומו השלישי, "The Trinity", שכלל את הלהיטים: "We Be Burnin'", "Ever Blazin'", "Give It up to Me". האלבום מכר למעלה ממיליון עותקים בארצות הברית, וכמיליון עותקים גם באירופה.
פול הפיק את כל אלבומיו ואת אלבומה השני של הזמרת ריהאנה, A Girl Like Me.
ב-28 ביוני 2007 הגיע שון פול להופעת יחיד בישראל. ב-23 בינואר 2016 חזר לישראל, והופיע בהיכל מנורה מבטחים.
ב-22 באוגוסט 2017 הופיע בלייב פארק ראשון לציון. בשנת 2011, הוציא שון פול את השיר "Got 2 Luv U", ביחד עם אלקסיס ג'ורדן, שהפך ללהיט בינלאומי.
בשנת 2018, הוציא את השיר "Mad Love", ביחד עם דייוויד גטה ובקי ג'י. במקור, השיר היה מיועד עבור הזמרת הקולומביאנית שאקירה, אשר הייתה אחת מן הכותבים שלו, אך לבסוף החליטה כי היא לא תשתתף בו. בשנת 2021 הוציא עם איימנבק וסופיה רייס את "Dancing on Dangerous".
חיים אישיים

פול שיחק בנבחרת הפולו מים הלאומית של ג'מייקה מגיל 13 עד 21, אך לאחר מכן ויתר על הספורט כדי לפתח קריירה מוזיקלית.
ב-2012 נישא לג'ודי סטיוארט, מנחת טלוויזיה ג'מייקנית, ולהם שני ילדים.
דיסקוגרפיה > אלבומי אולפן

2000: Stage One
2002: Dutty Rock
2005: The Trinity
2009: Imperial Blaze
2012: Tomahawk Technique
2014: Full Frequency
דיסקוגרפיה > מיני-אלבום

2018: Mad Love the Prequel
הערות שוליים

↑  ראו עמוד האלבום באתר הבילבורד.
↑  שון פול באתר allmusic.
↑  אפרת וכטל, שון פול: כמה כבר ניתן להזיז את הישבן?, באתר ynet, 24 בינואר 2016
↑   בן שלו, שון פול בישראל: שמחת המונים אמיתית, באתר הארץ, 23 באוגוסט 2017
↑  עמי פרידמן, נענעו את זה: שון פול הרים את ראשון באוויר, באתר ynet, 23 באוגוסט 2017
↑  Atlantic Records (2011-09-15), Sean Paul - Got 2 Luv U Ft. Alexis Jordan [Official Music Video], נבדק ב-2018-07-19
↑  "Sean Paul Got "Mad Love" For Shakira - Urban Islandz". Urban Islandz (באנגלית אמריקאית). 2017-06-08. נבדק ב-2018-07-13.
↑  Imanbek, Sean Paul, and Sofía Reyes get together for 'Dancing On Dangerous' - Dancing Astronaut Imanbek, Sean Paul, and Sofía Reyes get together for 'Dancing On Dangerous' : Dancing Astronaut, web.archive.org, ‏2021-05-05
| --- | --- |
בקרת זהויות :  NLI: 987007419970405171  PLWABN: 9810580997105606  BnF: cb14214396x (data)  GND: 13522201X  ISNI: 0000 0000 7841 3658  LCCN: no2003051516  MusicBrainz: c3da3346-2643-48a7-93cd-011f6834b3d7  NKC: xx0017553  NTA: 267965036  SUDOC: 084335017  VIAF: 95048487   WorldCat (עם VIAF): 95048487
תמ"א 34

תוכנית מתאר ארצית 34 או תמ"א 34 היא תוכנית מתאר ארצית למשק המים (ביוב) במדינת ישראל.
התכנית אושרה בהחלטת ממשלה 409 בתאריך 19 ביוני 2003.
הוראות לתכנון

ההוראות כוללות תוכניות מפורטות למתקני טיפול של טיהור השפכים, כולל הרחבה או הקמה של מתקנים שלא הוצעו בתוכנית, לצד הצעת תוכניות מפורטות למאגרי קולחים, מינוי ועדה מקצועית לביוב, שימת לב לשטחים ביטחוניים ולשטחים מחוץ לתוכנית ועוד.
מטרות התכנית

התכנית נועדה להתוות פתרון לנושא השפכים, תוך שמירה על בריאות הציבור ואיכות הסביבה, איכות מי הנחלים, מי השתייה ומי תהום, שטחים פתוחים, חקלאות וערכי טבע ונוף, ומתן משקל לשיקולים של יעילות כלכלית.
תשריט

תשריט ייעודי הקרקע של התכנית כוללים את שטחי הכנרת והירדן התחתון, הגליל המערבי - כרמל, המרכז, הנגב והערבה.
התרחבות התכנית

תמ"א 34/ב – תמ"א משולבת למשק המים
תמ"א 34/ב/1 – תוכנית מתאר ארצית חלקית לאתר התפלה אשקלון
תמ"א 34/ב/2 – תמ"א חלקית להתפלת מי ים
תמ"א 34/ב 2/1 – אתר להתפלת מי ים עבור הרשות הפלסטינית בחדרה
תמ"א 34/ב 2/2 – אתרים להתפלת מי ים
תמ"א 34/ב/3 – תמ"א חלקית לניקוז ונחלים
תמ"א 34/ב/4 – תוכנית מתאר ארצית למשק המים – איגום והחדרה
תמ"א 34/ב/5 – מתאר משולבת למשק המים – מערכת הפקה והולכה
תמ"א 34/ב 5/1 – הרחבת תפוקת מתקן ההתפלה הקיים בפלמחים
תמ"א 34/ב/6 – היתרי בנייה לקווים ולמתקנים למי מערכת
הערות שוליים

↑  פרטי התכנית באתר מינהל התכנון
שדוגרפיה

a) ציורים פרה היסטוריים של שדוגרפיה b) שדוגרמה של אור השמש מכוס מרטיני c) שדוגרמה של פיצוץ חומר נפץ d) שדוגרמה המתארת התפשטות גלי קול מירי קלצ'ניקוב
שֶדוֹגְרַפְיָה (באנגלית: Shadowgraphy) היא שיטה אופטית המשמשת להבחנה בחוסר אחידות בהרכב חומרים, בתווך שקוף כמו אוויר, מים וזכוכית. זוהי אחת הדרכים לביצוע הדמיית זרימה. פירוש השם הוא בהלחם בסיסים מהשפה האנגלית: Shadow - צל, Graphy - רישום. 

על אף שהאוויר שקוף, עין בלתי מזוינת אינה יכולה להבחין בהבדלים המתרחשים בחומר כגון: טמפרטורה, צמיגות, נוכחות גזים שונים והתפשטות גלי הלם. אמנם היות שהפרעות מעין אלו גורמות לשבירה של קרני אור, הן מטילות צל בקרבת הגופים. לדוגמה, זרמי אוויר חם העולים ממדורה, עשויים להיראות על פני הקרקע באור שמש כצל של עשן מיתמר.
רקע

שימוש בצל המוחל מקרני השמש להבנת המתרחש בסביבה, אינו בסימן חידוש טכנולוגי, וניתן לומר שגילו כגיל הטבע. טורפים ימיים רבים מזהים את טרפיהם השקופים על פי היטל הצל שלהם על קרקעית האוקיינוס. באותו אופן יונקים ימיים גדולים שהפרש חום גופם ניכר על פני הסביבה, יהיו לזיהוי קל עבור הטורפים. הראשון לבחון את התופעה ולהמחיש אותה היה רוברט הוק ואחריו ז'אן-פול מארה העמיק וחקר את האש.
יישומים

היות שלמיפוי ולהדמיית זרימה חשיבות גדולה במחקר ופיתוח נעשה שימוש רב בשדוגרפיה בהנדסת אווירונאוטיקה, בעירה, בליסטיקה, חומרי נפץ ובבדיקות עמידות זכוכית.
שדוגרמה

על פי פ.ג'.פיינברג על תוצר טכניקת השדוגרפיה להיקרא שֶדוֹגְרַמָה (באנגלית: Shadowgram), כאשר פירוש המילה גרמה הוא תרשים, ציור. השדוגרמה איננה צילום ממוקד אלא צל מוטל של גוף. ההבדלים בעוצמות האור המוטל פרופורציוניים לנגזרת השנייה (לפלסיאן) של המקדם שבירה בחומר שקוף מסוים. מרחק גדול מדי בין הגוף הנבדק למשטח עליו מוקרן הצל, יניב צל מפוזר ומטושטש.
ראו גם

אווירודינמיקה
מנהרת רוח
הדמיית זרימה
הערות שוליים

↑  Hooke, R., "Of a New Property in the Air," Micrographia, Observation LVIII,217-219, London(1665).
↑  Marat, J.-P., Recherches physiques sur le feu, Paris, France:Cl. Ant. Jombert, 1780.
↑  Weinberg, F.J., Optics of flames: including methods for the study of refractive index fields in combustion and aerodynamics, London:Butterworths, 1963.
צל של מערבולות חום העולות ממנגל
שמואל ברקאי (ברקוביץ)

| --- | --- |

ברקאי, תחילת שנות ה-70
 לידה:  1900 
 פטירה:  20 ביולי 1983 (בגיל 83 בערך) 
 תאריך עלייה:  1913
 מדינה:  ישראל 
 השתייכות:   ההגנה הגדודים העבריים
 תקופת הפעילות:  שנות ה-20 – 1945
 תפקידים בשירות
 מחסנאי נשק ואחראי סליקים  חבר המפקדה הארצית של ההגנה  סגן מפקד ההגנה של תל אביב ובנותיה  מפקד ההגנה של תל אביב ובנותיה  חבר בממשל הצבאי בגליל
 
שמואל ברקאי (ברקוביץ; 1900 – 19 ביולי 1983, ט' באב ה'תשמ"ג) היה מפקד ההגנה בתל אביב בשנים 1941–1944 ומנהל "בנק ישראל-אמריקה לפיתוח התעשייה" של בנק הפועלים.